Kamu bisa jelasin ke aku soal Dhea Ananda dalam bahasa jawa?

Nadia Budi Ananda, utawa kang kondhang Dhea Ananda () ya iku penyanyi lan bintang sinétron Indonésia.

Nalika isih nom, Dhea nggawé album. Album kang temane 16 Lilin iki ana laguné Dhea ya iku lagu andalan kang irah-irahané Aku, Kau dan Dia. Lagu iki kalebu lagu kang nggambaraké pengalaman pribadi Dhea nalika isih ing SMA Labschool Jakarta. Pada kaya mantan sekabaté ing Trio Kwek Kwek kang jenengé Leony, karir Dhea Ananda uga kalebu karir ing sinétron utawa akting. Anak pambarep saka sadulur kang cacahé loro iki dadi bintang ing sinétron-sinétron nganti dadi bintang ing layar lebar ing filem Hantu kang duwé tema horor. Sinetron kang tau dibintangi Dhea ya iku Lupus Millenia, Cerita Cinta, Malam Pertama, Djail, Kisah Sedih di Hari Minggu, Sumpah, Gue Sayang Loe, lan Anak Karam.

Sawisé lulus SMA, Dhea Ananda nerusaké pandhidhikané kanthi kuliyah ing Fakultas Sastra China Universitas Indonésia. Nanging Dhea banjur pindah ing Fakultas Psikologi kang ana ing salah sijiné universitas swasta. Dhea pindhah amarga kurang cocog karo jurusan sadurungé.

Sasi Oktober 2009 Dhea nikah karo gitaris Nidji kang jenengé Andi Ariel Harsya.